பாடம் 13
இயேசு அற்புதங்களைச் செய்பவர்
படம் 15
நோக்கம்: இயேசு தேவனுடைய குமாரன், அவர் எல்லாவற்றின்மேலும் அதிகாரம் உடையவர் என்பதைக் கற்பிப்பது.
ஆசிரியர் தயாரிப்பு: எல்லாம் அறிந்தவரும் எல்லா வல்லமையும் உடையவருமான தேவனிடம் இந்தப் பாடத்தைத் தயாரிக்க உதவி கேளுங்கள். பிறகு மாற்கு 5:22-23; 35-43; 6:45-51 ஆகிய வேத பகுதிகளையும் பாடத் திட்டத்தையும் வாசித்துப் படியுங்கள்.
மனப்பாட வசனம்: மத்தேயு 28:18 – “இயேசு கிட்ட வந்து: வானத்திலும் பூமியிலும் சகல அதிகாரமும் எனக்குக் கொடுக்கப்பட்டிருக்கிறது என்றார்.”
பாடத் திட்டம்
அறிமுகம்
உங்கள் ஊரில் அல்லது நகரத்தில் நம்மேல் வல்லமையும் அதிகாரமும் உள்ளவர்கள் யார் என்று பிள்ளைகளிடம் கேளுங்கள். ஆளுநர், காவல்துறை, நகர சபை, ஆசிரியர்கள், பெற்றோர் போன்ற பதில்கள் வரலாம்.
பாடத்தின் முக்கிய குறிப்புகள்
1. இயேசு யார்? உங்கள் அறிமுகத்திலிருந்து நேராக இந்தக் கேள்விக்கு வாருங்கள். ஒரு பெரிய மனிதர், ஒரு தீர்க்கதரிசி, ஒரு போதகர், மேசியா, தேவனுடைய குமாரன் என்று பலவித பதில்கள் வரலாம். இந்த வாரம் இயேசுவைப் பற்றிய 3 கதைகள் உள்ளன. அவர் தேவன்; தேவன் எப்படிப்பட்டவர் என்று நமக்குக் காட்ட உலகத்துக்கு வந்தார். பூமியில் அவருடைய பெயர்களில் ஒன்று தேவகுமாரன். இயேசுவுக்கு தேவனுடைய வல்லமை உண்டு. அவர் மிக அற்புதமான செயல்களைச் செய்ய வல்லவர். அவர் தேவனாக இருப்பதால் அவருடைய வல்லமை மற்ற எல்லாரையும்விடப் பெரியது.
2. குருடனாகிய பர்திமேயுவின் கதையை மாற்கு எழுதியபடியே சொல்லுங்கள். கதையை நன்கு தெரியும்படி பல முறை வாசியுங்கள். குருடனைப் பார்க்கச் செய்யும் வல்லமை இயேசுவுக்கு உண்டு.
3. ஒருநாள் யவீரு என்ற முக்கியமான மனிதர் தம் வீட்டுக்கு வருமாறு இயேசுவை அழைத்தார். அவருடைய மகள் நோயுற்றிருந்தாள். பலர் முதலில் இயேசுவைக் காண விரும்பினர்; இயேசு தாமதமானார். சிறுமி இறந்துவிட்டாள் என்று தூதுவர்கள் வந்து சொன்னார்கள். மாற்கு 5:36-42 கதையைச் சொல்லுங்கள். மரணத்தின்மேலும் இயேசுவுக்கு வல்லமை உண்டு. படம் 15-ஐக் காட்டுங்கள்.
4. மீனவர்களாகிய இயேசுவின் நண்பர்கள் படகில் இருந்தார்கள். மாற்கு 6:45-51 கதையைச் சொல்லுங்கள். இயேசு தண்ணீரின்மேல் நடந்தார்; புயலை அமர்த்தினார். பூமியின்மேலும், வாழ்வு மரணத்தின்மேலும் இயேசுவுக்கு வல்லமை உண்டு. அவரே தேவன்.
மீளாய்வு
இயேசுவின் அற்புதங்கள் அவர் தேவனுடைய குமாரன் என்றும், நோய், மரணம், இயற்கை என்ற எல்லாவற்றின்மேலும் அவருக்கு வல்லமை உண்டு என்றும் காட்டுகின்றன என்பதை வலியுறுத்தி, பாடத்தைச் சுருக்கமாக மீண்டும் பாருங்கள்.
மனப்பாட வசனத்தைக் கற்பியுங்கள்
பாடத்திற்கு நமது பதில்
தாங்கள் எதற்குப் பயப்படுகிறோம் என்று யோசிக்கப் பிள்ளைகளிடம் கேளுங்கள். மருத்துவ மனைக்குப் போவது, இருட்டு வீட்டுக்குள் தனியாக நடப்பது போன்ற சில யோசனைகளை ஆசிரியர் சொல்லலாம்.
தேவனுடைய காக்கும் இரட்சிக்கும் வல்லமையில் நம்பிக்கை வைக்கும்படி பிள்ளைகளுக்குச் சவால் விடுங்கள். எல்லா வல்லமையும் உள்ள தேவன் அவர்கள் பயப்படும்போது அவர்களோடு இருக்கிறார்; அவர் அவர்களுடைய பயத்தை நீக்க முடியும்.
